Id-Deputat Prim Ministru Louis Grech qal li mal-mitt proposta mill-270 li hemm fil-budget, direttament u indirettament huma riflessi fil-manifest elttorali tal-Partit Laburista. F’intervista fuq ONE Radio, qal li mill-budget ħareġ il-messaġġ ta’ kredibilita’ u li l-Partit Laburista beda jwettaq dak li wiegħed fil-kampanja elettorali. Qal li fi tmien xhur, anke qabel ma tħabbar il-budget, il-Gvern ġa wettaq numru ta’ wegħdiet bħal-liġi tal-ħarsien tal-informatur u d-drittijiet ċivili. Qal li l-budget għas-sena d-dieħla hu parti minn proċess twil li matulu l-Gvern se jindirzza kwistjonijiet għall-ġenerazzjonijiet li ġejjin, għax qal li l-gvern irid iħalli l-marka li kien hu li ta kwalita aħjar ta’ ħajja. Id-deputat Prim Ministru qal li matul iż-żmien li ġej se jkunu indirizzati għadd ta’ proposti bil-għan li tkun imtejba l-ħidma parlamentari, fosthom: Ħabbar li fl-ewwel sitt xhur tas-sena d-dieħla se tidħol fis-seħħ il-proposta li r-rinumerazzjoni tal-Membri Parlamentari tkun marbuta mal-attendeza tagħhom fil-parlament. Dwar l-iskema ta’ ċittadinanza, is-sur Grech spjega li l-Gvern iddeċieda li jneħħi l-klawsola dwar il-kunfidenzjalita’ u segretezza tal-applikanti mil-liġi li daħħlet l-Individual Investors Programme wara li sema t-tħassib tal-poplu. Spjega li l-fondi li se jidħlu permezz ta’ dan il-programm se jisħlu f’Fond Nazzjonali li permezz tiegħu se jkunu qed jittieħdu aktar miżuri msejsa biex jaġevolaw il-qasam soċjali. Id-deputat Prim Ministru qal li kulħadd kellu reazzjoni posittiva għall-budget, saħansitra l-oppożizzjoni li qalet li kien budget tajjeb minkejja dik li ddeskriva bħala kritika banali dwar xi miżuri/ Qal li l-oppożizzjoni trattat il-budget b’mod superfiċjli, panikuż u negattiv/ B’reazzjoni għal dak li qalet l-oppożizzjoni li t-taxxi se jiżdiedu b’400 ewro kull persuna, Louis Grech qal li bl-istess riga fl-aħħar budget Nazzjonalista, it-taxxi kienu jiżdiedu b’madwar 570 ewro għal kull persuna. Semma li d-dħul tal-Gvern se jiżdied b’ madwar 20 miljun ewro, waqt li nnota li n-nies se jieħdu lura 60 miljun ewro/ Qal li fi 8 xhur il-Gvern ħabbar proġetti li jagħtu spinta lill-ekonomija, waqt li qed jesplora niċċeċ oħra bħal ċentri ta’ loġistika.